Title: ประกาศคณะกรรมการจัดรูปที่ดินจังหวัดพิษณุโลก ที่ 1/2560 เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกันในเขตท้องที่ตำบลท่าช้าง ตำบลมะตูม อำเภอพรหมพิราม ตำบลบ้านกร่าง ตำบลจอมทอง อำเภอเมืองพิษณุโลก และตำบลชุมแสงสงคราม ตำบลบางระกำ อำเภอบางระกำ จังหวัดพิษณุโลก ให้เป็นเขตโครงการจัดรูปที่ดิน พ.ศ. 2524 คงเป็นที่ดินอันเป็นสาธารณสมบัติของแผ่นดิน สำหรับพลเมืองใช้ร่วมกันต่อไป

ประกาศคณะกรรมการจัดรูปที่ดินจังหวัดพิษณุโลก

ประกาศคณะกรรมการจัดรูปที่ดินจังหวัดพิษณุโลก
ที่ ๑/๒๕๖๐
เรื่อง
การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกัน
ในเขตท้องที่ตำบลท่าช้าง
ตำบลมะตูม อำเภอพรหมพิราม ตำบลบ้านกร่าง ตำบลจอมทอง
อำเภอเมืองพิษณุโลก
และตำบลชุมแสงสงคราม ตำบลบางระกำ อำเภอบางระกำ จังหวัดพิษณุโลก
ให้เป็นเขตโครงการจัดรูปที่ดิน
พ.ศ. ๒๕๒๔ คงเป็นที่ดินอันเป็นสาธารณสมบัติของแผ่นดิน
สำหรับพลเมืองใช้ร่วมกันต่อไป[๑]

ตามที่ประกาศบังคับใช้พระราชกฤษฎีกากำหนดเขตที่ดินในตำบลท่าช้าง
ตำบลมะตูม
อำเภอพรหมพิราม ตำบลบ้านกร่าง ตำบลจอมทอง อำเภอเมืองพิษณุโลก และตำบลชุมแสงสงคราม ตำบลบางระกำ อำเภอบางระกำ จังหวัดพิษณุโลก
ให้เป็นเขตโครงการจัดรูปที่ดิน พ.ศ. ๒๕๒๔ อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันที่อยู่ในเขตโครงการจัดรูปที่ดินตามพระราชกฤษฎีกาดังกล่าว
ถูกถอนสภาพการเป็นสาธารณสมบัติของแผ่นดินและตกเป็นทรัพย์สินของกระทรวงเกษตรและสหกรณ์เพื่อใช้ในการจัดรูปที่ดิน
ตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗
บัดนี้ ทางราชการได้ดำเนินการจัดรูปที่ดินในเขตโครงการจัดรูปที่ดินตามพระราชกฤษฎีกาดังกล่าวเสร็จแล้ว
สมควรจัดให้ที่ดินตอนนั้น
คงเป็นที่ดินอันเป็นสาธารณสมบัติของแผ่นดินสำหรับพลเมืองมาใช้ร่วมกันต่อไป

ฉะนั้น
อาศัยอำนาจตามความในมาตรา ๓๔ แห่งพระราชบัญญัติจัดรูปที่ดินเพื่อเกษตรกรรม พ.ศ.
๒๕๕๘ ประกอบกับมติคณะกรรมการจัดรูปที่ดินจังหวัดพิษณุโลก ในการประชุมครั้งที่
๓/๒๕๕๙ เมื่อวันที่ ๗ เมษายน ๒๕๕๙ ด้วยความเห็นชอบของคณะกรรมการจัดรูปที่ดินกลาง
ในการประชุม ครั้งที่ ๑/๒๕๖๐ เมื่อวันที่ ๑๕ มิถุนายน ๒๕๖๐
และมติที่ประชุมคณะกรรมการจัดรูปที่ดินจังหวัดพิษณุโลกในการประชุมครั้งที่ ๓/๒๕๖๐
เมื่อวันที่ ๒๖ กรกฎาคม ๒๕๖๐
พิจารณาเห็นควรจึงประกาศให้ที่ดินที่ใช้สำหรับพลเมืองใช้ร่วมกัน
ซึ่งมีเนื้อที่ประมาณ ๑๘ - ๒ - ๐๙.๙ ไร่ ในท้องที่ ตำบลบ้านกร่าง อำเภอเมืองพิษณุโลก
จังหวัดพิษณุโลก ภายในแนวเขตตามแผนที่ท้ายประกาศนี้
คงเป็นที่ดินสาธารณสมบัติของแผ่นดินสำหรับพลเมืองใช้ร่วมกันต่อไป

ทั้งนี้
ตั้งแต่บัดนี้เป็นต้นไป

ประกาศ ณ วันที่ ๒๔
สิงหาคม พ.ศ. ๒๕๖๐
ศุภชัย  เอี่ยมสุวรรณ
ผู้ว่าราชการจังหวัดพิษณุโลก
ประธานกรรมการจัดรูปที่ดินจังหวัดพิษณุโลก

[เอกสารแนบท้าย]

๑.
แผนที่แนบท้ายประกาศคระกรรมการจัดรูปที่ดินจังหวัดพาณุโลก ที่ ๑/๒๕๖๐ เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกัน
ในเขตท้องที่ตำบลบ้านกร่าง อำเภอเมืองพิษณุโลก ตามพระราชกฤษฎีกากำหนดเขตที่ดินในท้องที่ตำบลท่าช้าง
ตำบลมะตูม อำเภอพรหมพิราม ตำบลบ้านกร่าง ตำบลจอมทอง อำเภอเมืองพิษณุโลก และตำบลชุมแสงสงคราม
ตำบลบางระกำ อำเภอบางระกำ จังหวัดพิษณุโลก ให้เป็นเขตโครงการจัดรูปที่ดิน พ.ศ.
๒๕๒๔ คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ภวรรณตรี/จัดทำ
๕ ตุลาคม ๒๕๖๐

ปุณิกา/ตรวจ
๕ ตุลาคม ๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๒๔๐ ง/หน้า ๔๙/๒๘ กันยายน ๒๕๖๐